ເພີ່ມທະວີບົດບາດໜ້າທີ່ຕິດຕາມກວດກາ ຂອງສະພາແຫ່ງຊາດໃນການປະຕິບັດ ບັນດາຈຸດໝາຍພັດທະນາ
ກອງປະຊຸມສຳມະນາ “ຈາກບັນດາເປົ້າໝາຍສະຫັດສະວັດ 2000 – 2015
ເຖິງຈຸດໝາຍພັດທະນາແບບຍືນຍົງພາຍຫຼັງປີ 2015: ບົດບາດຂອງລັດຖະສະພາ”
(ພາບ: nhandan.com.vn)
ວັນທີ 17/03, ຢູ່ຮ່າໂນ້ຍ, ອະນຸກຳມະການຮັບຜິດຊອບດ້ານເນື້ອໃນ, ຄະນະຈັດຕັ້ງກອງປະຊຸມສະມັດຊາໃຫຍ່ລັດຖະສະພາລະຫວ່າງຊາດໂລກຄັ້ງທີ 132 (IPU – 132), ສະຖາບັນຄົ້ນຄວ້ານິຕິບັນຍັດສັງກັດຄະນະປະຈຳສະພາແຫ່ງຊາດ ແລະ ສະຫະປະຊາຊາດປະຈຳຫວຽດນາມ ໄດ້ຈັດກອງປະຊຸມສຳມະນາ “ຈາກບັນດາເປົ້າໝາຍສະຫັດສະວັດ 2000 – 2015 ເຖິງຈຸດໝາຍພັດທະນາແບບຍືນຍົງພາຍຫຼັງປີ 2015: ບົດບາດຂອງລັດຖະສະພາ”. ກ່າວຄຳເຫັນຢູ່ທີ່ນີ້, ທ່ານນາງຮອງປະທານສະພາແຫ່ງຊາດ ຕ່ອງທິຟ໋ອງ ສະເໜີໃຫ້ບັນດາຜູ້ແທນເຮັດແຈ້ງບົດບາດຂອງສະພາແຫ່ງຊາດ ໃນການສະເໜີກົນໄກ, ນະໂຍບາຍ, ສ້າງຕັ້ງ ແລະ ປະຕິບັດບັນດາຈຸດໝາຍພັດທະນາແບບຍືນຍົງ… ສິ່ງດັງກ່າວໄດ້ປະກອບສ່ວນຊ່ວຍໃຫ້ປະຕິບັດສຳເລັດບັນດາເປົ້າໝາຍສະຫັດສະວັດ ກໍ່ຄືການກໍ່ສ້າງ, ເຈລະຈາ ແລະ ກ້າວໄປເຖິງການປະຕິບັດຈຸດໝາຍພັດທະນາແບບຍືນຍົງ ຖ້າຫາກໄດ້ຮັບການຮັບຮອງເອົາ, ນຳສະເໜີບາງການກຳນົດທິດ, ເນື້ອໃນໃຫຍ່ເຊິ່ງ IPU 132 ຕ້ອງມຸ່ງໄປເຖິງ ເມື່ອພິຈາລະນາປຶກສາຫາລື ກ່ຽວກັບຫົວຂໍ້ “ບັນດາຈຸດໝາຍພັດທະນາແບບຍືນຍົງ: ຫັນຄຳເວົ້າເປັນການກະທຳ”. ທີ່ກອງປະຊຸມສຳມະນາ, ບັນດາຜູ້ແທນໄດ້ປຶກສາຫາລື, ຕີລາຄາສະພາບຕົວຈິງຂອງວິວັດທະນາການປະຕິບັດເປົ້າໝາຍສະຫັດສະວັດ; ຕີລາຄາກ່ຽວກັບ 17 ຈຸດໝາຍເຊິ່ງໄດ້ຮັບການສະເໜີພັດທະນາແບບຍືນຍົງພາຍຫຼັງປີ 2015…
(ແຫຼ່ງຄັດຈາກ VOV)